Arĝentbrusta eŭrilajmo

La arĝentbrusta eŭrilajmoOrnitologia taksonomio. () estas birdospecio el la familio de eŭrilajmedoj. Ĝi havas 7 subspeciojn troviĝantajn en Sudorienta Azio.

Taksonomio
Laŭ AviListAviList v2025, konsultita la 21-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Eurylaimidae - eŭrilajmedoj
Serilophus Swainson, WJ, 1837
Serilophus lunatus (Gould, J, 1834) - arĝentbrusta eŭrilajmo
Serilophus lunatus elisabethae La Touche, JDD, 1921
Serilophus lunatus polionotus Rothschild, LW, 1903
Serilophus lunatus lunatus (Gould, J, 1834)
Serilophus lunatus impavidus Deignan, HG, 1948
Serilophus lunatus stolidus Robinson, HC; Kloss, CB, 1919
Serilophus lunatus rothschildi Hartert, EJO; Butler, AL, 1898
Serilophus lunatus intensus Robinson, HC; Kloss, CB, 1916

Etimologio
La scienca genra nomo Serilophus estas vortokunfando de 2 antikvaj grekaj vortoj, σηρικός (serikos) = "el silko", kaj λόφος (lofos) = "kresto", ĉar estas, ĉe la kapo de tiu specio, kuŝanta kresto de silkecaj plumojBirds of the World, Silver-breasted Broadbill..

La specia epiteto lunatus, venas el latino kaj signifas "lunarkoforma".

Aspekto
La arĝentbrusta eŭrilajmo estas mezgranda eŭrilajmo, 16–17 centimetrojn longa kaj pezanta 25–35 gramojn. La plumaro de la nomiga raso havas rustokoloran kapon kun cindrogriza frunto kaj larĝa nigra superokulo (strio) super la okulo. La brusto kaj ventro estas blankaj kaj la pugo kaj supraj flugilkovriloj estas brile ruĝbrunaj. La flugplumoj estas okulfrape bluaj kaj nigraj kaj la vosto estas nigra. Ekzistas malgranda kvanto da seksa dimorfismo en la plumaro, ĉar la ino havas mallarĝan arĝentan bendon trans la brusto. Junaj birdoj similas plenkreskulojn sed kun pli mallongaj flugiloj kaj vostoj, kaj iomete pli malhela plumaro ĝenerale. Ekzistas ankaŭ iu vario inter la malsamaj subspecioj.

Disvastiĝo kaj habitato
La arĝentbrusta eŭrilajmo troviĝas en suda Ĉinio (kun Hajnano), Mjanmao, Tajlando, Laoso, Kamboĝo, Vjetnamio, duoninsula Malajzio kaj Sumatro. Ĝi vivas en tropikaj kaj subtropikaj ĉiamverdaj kaj duonĉiamverdaj arbaroj, aŭ ankaŭ miksitaj foliarbaroj (ĉefe el pinoj, kverkoj kaj bambuoj).

Referencoj

Kategorio:Eŭrilajmedoj
Kategorio:Paseroformaj
Kategorio:Birdoj de Azio